
AIŠKINAMASIS RAŠTAS
DĖL TARYBOS SPRENDIMO „DĖL UŽDAROSIOS AKCINĖS BENDROVĖS „ŠILUTĖS VANDENYS“  2019–2021 METŲ VEIKLOS IR PLĖTROS PLANO PAKEITIMO“ PROJEKTO

2023 m. birželio 15 d.
Šilutė

	1. Parengto projekto tikslai ir uždaviniai.

	Pakeisti uždarosios akcinės bendrovės „Šilutės vandenys“ 2019-2021 metų veiklos ir plėtros plano 1 priedą „UAB „Šilutės vandenys“ 2019−2021 metų veiklos ir plėtros planas“, kad UAB „Šilutės vandenys“ 2019-2021 metų faktiškai įvykdytos investicijos atitiktų plane numatytas. 

	2. Kaip šiuo metu yra sureguliuoti projekte aptarti klausimai.

	Pagal Lietuvos Respublikos vietos savivaldos įstatymo 15 straipsnio 4 dalį, jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.
Šilutės rajono savivaldybės tarybos 2019 m. rugsėjo 26 d. sprendimu Nr. T1-143 „Dėl uždarosios akcinės bendrovės „Šilutės vandenys“ 2019–2021 metų veiklos ir plėtros plano patvirtinimo“ patvirtintas 2019-2021 metų Bendrovės veiklos ir plėtros planas (toliau – planas) bei Savivaldybės tarybos 2021 m. gegužės 27 d. sprendimu Nr. T1-700 planas buvo papildytas. 
Uždaroji akcinė bendrovė „Šilutės vandenys“ 2023-06-12 raštu Nr. 15V-(1.19)-178 prašė svarstyti klausimą dėl uždarosios akcinės bendrovės „Šilutės vandenys“ 2019–2021 metų veiklos ir plėtros plano tikslinimo. Bendrovės faktiškai įvykdytos 2019–2021 metų investicijos viršija Savivaldybės tarybos sprendimais patvirtintas uždarosios akcinės bendrovės „Šilutės vandenys“ 2019–2021 m. veiklos ir plėtros plane suplanuotas investicijas, kurios buvo suderintos su Valstybine energetikos reguliavimo taryba, todėl siūloma pakeisti minėto plano 1 priedą (lentelę) ir jį išdėstyti nauja redakcija (pridedama). Plano pakeitimai išdėstyti uždarosios akcinės bendrovės „Šilutės vandenys“ 2023-06-12 rašto Nr. 15V-(1.19)-178 „Dėl UAB „Šilutės vandenys“ 2019–2021 metų veiklos plano papildymo“ priede. 

	3. Kokių pozityvių rezultatų laukiama.
Įgyvendintos teisės aktų nuostatos. Uždaroji akcinė bendrovė „Šilutės vandenys“ vadovausis patvirtintu bei pakeistu 2019–2021 metų veiklos ir plėtros planu rengdama geriamojo vandens tiekimo ir nuotekų tvarkymo, paviršinių nuotekų tvarkymo paslaugų bazinių kainų projektą.  

	

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų,  kas ir kada juos turėtų parengti, priėmus teikiamą projektą.

	Nėra.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.  

	Antikorupcinio vertinimo atlikti nereikia.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nėra.

	8. Projekto autorius ar autorių grupė.

	Zita Tautvydienė, Ūkio skyriaus vedėjo pavaduotoja.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Uždaroji akcinė bendrovė „Šilutės vandenys“, 2019–2021 metų veiklos ir plėtros planas. 

	 10.  Kiti,  autorių nuomone,  reikalingi pagrindimai ir paaiškinimai.

	Pridedama:
1. Uždarosios akcinės bendrovės „Šilutės vandenys“ 2023-06-12 raštas Nr. 15V-(1.19)-178 „Dėl UAB „Šilutės vandenys“ 2019–2021 metų veiklos plano papildymo“. 
2. Uždarosios akcinės bendrovės „Šilutės vandenys“ 2019–2021 metų laikotarpio veiklos plano tikslinimas. Investicijų papildymo duomenys. 


	



Ūkio skyriaus vedėjo pavaduotoja				   Zita Tautvydienė
